CELEX: 32013R0386
Language: lt
Date: 2013-04-22 00:00:00
Title: 2013 m. balandžio 22 d. Komisijos įgyvendinimo reglamentas (ES) Nr. 386/2013 dėl tam tikrų prekių klasifikavimo Kombinuotojoje nomenklatūroje

27.4.2013   
            
            
               LT
            
            
               Europos Sąjungos oficialusis leidinys
            
            
               L 117/12
            
         KOMISIJOS ĮGYVENDINIMO REGLAMENTAS (ES) Nr. 386/2013
   2013 m. balandžio 22 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 22 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Produktas, sudarytas iš 20 μg – 5 mg rekombinantinio žmogaus glikoproteino (laminino) vandeniniame saugojimo buferyje.
                  Produktas skirtas naudoti ląstelių kultūrų auginimo indams padengti. Jis naudojamas kaip augančių kamieninių ląstelių matrica, pagerinant tų indų paviršių, kad ląstelės galėtų prie jo prisitvirtinti.
                  Kamieninės ląstelės iš produkto maistinių medžiagų negauna, todėl siekiant palaikyti kamieninių ląstelių gyvybingumą ar jas padauginti, produktas turi būti naudojamas kartu su ląstelių kultūrų mitybos terpe.
               
               
                  3504 00 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3504 00 ir 3504 00 90 atitinkančiais prekių aprašymais.
                  Kadangi produktas naudojamas tik kaip augančių kamieninių ląstelių matrica ir turi būti naudojamas kartu su ląstelių kultūrų mitybos terpe, jis nelaikytinas paruošta terpe ląstelių kultūroms auginti arba išlaikyti ir nepriskirtinas 3821 pozicijai (taip pat žr. Suderintos sistemos paaiškinimų 3821 pozicijos paaiškinimus (išimtis)).
                  Produktas nepriskirtinas 3822 pozicijai, nes nenaudojamas nei fizikiniams, biofizikiniams ar biocheminiams procesams vertinti, nei analizinėse reakcijose (taip pat žr. Suderintos sistemos paaiškinimų 3822 pozicijos paaiškinimų pirmąją pastraipą).
                  Lamininai yra kitos baltyminės medžiagos, priskirtinos 3504 pozicijai, tiksliau nenurodytos kitoje pozicijoje (taip pat žr. Suderintos sistemos paaiškinimų 3504 pozicijos paaiškinimų B dalį).
                  Todėl produktas klasifikuotinas kaip kitos baltyminės medžiagos ir priskirtinas 3504 pozicijai.